CELEX: 32019D1664
Language: hu
Date: 2019-09-30 00:00:00
Title: A Bizottság (EU) 2019/1664 végrehajtási határozata (2019. szeptember 30.) a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének egy Ukrajnában működő laboratórium számára történő engedélyezéséről (az értesítés a C(2019) 6906. számú dokumentummal történt) (EGT-vonatkozású szöveg)

2.10.2019   
               
               
                  HU
               
               
                  Az Európai Unió Hivatalos Lapja
               
               
                  L 252/38
               
            
         A BIZOTTSÁG (EU) 2019/1664 VÉGREHAJTÁSI HATÁROZATA
         (2019. szeptember 30.)
         a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének egy Ukrajnában működő laboratórium számára történő engedélyezéséről
         (az értesítés a C(2019) 6906. számú dokumentummal történt)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra (1) és különösen annak 3. cikke (2) bekezdésére,
         mivel:
         
                     (1)
                  
                  
                     A 2000/258/EK határozat a franciaországi Nancy-ban működő Agence française de sécurité sanitaire des aliments laboratóriumot (a továbbiakban: AFSSA) jelöli meg a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős intézetként. Az AFSSA a későbbiekben beleolvadt az Agence nationale de sécurité sanitaire de l’alimentation, de l’environnement et du travail (ANSES) francia nemzeti ügynökségbe.
                  
               
                     (2)
                  
                  
                     A 2000/258/EK határozat többek között előírja az ANSES számára azon harmadik országokban működő laboratóriumok értékelését, amelyek a veszettség elleni vakcinák hatékonyságát figyelemmel kísérő szerológiai vizsgálatok elvégzésének engedélyezését kérték.
                  
               
                     (3)
                  
                  
                     Ukrajna illetékes hatósága a kijevi „NeoVetlab Ukraine Ltd.” laboratórium engedélyezésére vonatkozó kérelmet nyújtott be; az ANSES e laboratórium vonatkozásában 2018. szeptember 14-én kedvező értékelési jelentést készített, majd nyújtott be a Bizottsághoz.
                  
               
                     (4)
                  
                  
                     A kijevi „NeoVetlab Ukraine Ltd.” laboratórium számára ezért engedélyezni kell a veszettség elleni vakcinák hatékonyságát ellenőrző szerológiai vizsgálatok végzését kutyákon, macskákon és görényeken.
                  
               
                     (5)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2000/258/EK határozat 3. cikke (2) bekezdésének megfelelően az alábbi laboratórium jogosult a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatokat végezni:
            
                        NeoVetlab Ukraine Ltd.
                     
                  
                        11, Akademika Viliamsa str., apt.101.
                     
                  
                        03191 Kijev
                     
                  
                        Ukrajna
                     
                  
         
            2. cikk
            Ezt a határozatot 2019. október 1-jétől kell alkalmazni.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. szeptember 30-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 79., 2000.3.30., 40. o.